**ПРОЕКТ ЗА ДОГОВОР**

**за доставка на гориво**

Днес, ………………….. 2019 г., в гр. Чипровци, между:

1. ОБЩИНА ЧИПРОВЦИ, със седалище и адрес на управление: гр.Чипровци,бул. «Петър Парчевич» № 45 с ЕИК: 000320961, представлявана от Пламен Макавеев Петков - Кмет и Силвия Еленкова Димитрова – н-к отдел «Б и Ф» и главен счетоводител, наричана за краткост ВЪЗЛОЖИТЕЛ и

2. …………………………………, със седалище и адрес на управление: ............................. ЕИК: ....................., представлявано от .............................наричано за краткост ИЗПЪЛНИТЕЛ, се сключи настоящият договор на основание проведена процедура за възлагане на обществена поръчка по реда на глава 26 от ЗОП чрез събиране на оферти с обява с предмет: „Доставка на гориво за автомобилите, собственост на община Чипровци” по обособени позиции,

Обособена позиция № 1 – „Доставка на Бензин А-95Н“

Обособена позиция № 2 – „Доставка на Дизелово гориво /евродизел/“

***І. ПРЕДМЕТ НА ДОГОВОРА***

**по обособени позиции,**

**Чл. 1. (1) Възложителят** възлага, а **Изпълнителят** приема да извърши на свой риск, при условията на настоящия договор и срещу възнаграждение следното: „Доставка на гориво за автомобилите, собственост на община Чипровци“ по обособени позиции

***ІІ. СРОК НА ДОГОВОРА***

**Чл. 2.** Срок на договора – до достигане на прогнозната стойност на поръчката, но не повече от 3 години, считано от датата на неговото сключване.

***ІІІ. ЦЕНИ И ПЛАЩАНИЯ***

**Чл. 3.1.** Заплащането на изразходваните от ВЪЗЛОЖИТЕЛЯ горива за съответния календарен месец ще се извършва до 2/два/ месеца, след издаване на фактура от ИЗПЪЛНИТЕЛЯ, който е длъжен да изпрати фактурата на ВЪЗЛОЖИТЕЛЯ до 5-то число на следващия месец.

**Чл. 3.2.** При заплащането на горивата ИЗПЪЛНИТЕЛЯТ е длъжен да залага процент отстъпка не по-нисък от процента офериран от изпълнителя в хода на процедурата за възлагане на обществената поръчка, както следва :

- за бензин А-95Н :…………… …..…% отстъпка;

И/ИЛИ

- за евродизел :………………………….% отстъпка;

Посочените проценти на отстъпка остават непроменени за целия срок на действие на настоящия договор.

**Чл. 3.3.** При неплащане на дължимите суми в срок, ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавата в размер на основния лихвен процент, обявен от БНБ, която неустойка се начислява върху просрочената сума до окончателното й изплащане от ВЪЗЛОЖИТЕЛЯ.

**Чл. 3.4.** При неизпълнение на задължението по т.3.2. от настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 100 лева за всеки конкретен случай. Дължимите неустойка, в едно с разликата в отстъпка по 3.2 се намалява от дължимата сума по фактурата за получените горива за съответния месец.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.** **4.1**. ИЗПЪЛНИТЕЛЯТ се задължава да доставя на ВЪЗЛОЖИТЕЛЯ горива в следните бензиностанции:………….………………, както и всички заявени в процедурата по възлагане на обществената поръчка и съгласно условията на настоящия договор

.

**Чл.4.2.** ВЪЗЛОЖИТЕЛЯТ се задължава да заплаща цената на доставените горива на ИЗПЪЛНИТЕЛЯ съгласно условията на настоящия договор.

**Чл. 4.3.** ВЪЗЛОЖИТЕЛЯТ има право при доставка да проверява параметрите на горивото по БДС в независима оторизирана лаборатория.

**Чл. 4.4**. При констатирани отклонения в количеството и качеството на договорената доставка, Възложителят изготвя констативен протокол и незабавно информира ИЗПЪЛНИТЕЛЯ.

**Чл. 4.5**. При повторно констатиране на отклонения в показателите на продуктите по БДС, ВЪЗЛОЖИТЕЛЯТ има право едностранно да прекрати договора без предизвестие, като уведоми за това ИЗПЪЛНИТЕЛЯ.

**V. ДОПЪЛНИТЕЛНИ РАЗПОРЕДБИ**

**Чл. 5.1**. Възникналите спорове по тълкуването и изпълнението на договора, както и по нерешените с него въпроси се решават по споразумение между страните, а когато това се окаже невъзможно-по реда на гражданското законодателство на Република България пред компетентния съд по местонахождение на Възложителя.

**Чл. 5.2**. За неуредени с договора въпроси се прилага ТЗ, ЗЗД и други действащи нормативни актове в страната.

**VI.СРОК И ПРЕКРАТЯВАНЕ НА ДОГОВОРА**

**Чл. 6.1**.Срок на договора – до достигане на прогнозната стойност на поръчката, но не повече от 3 години, считано от датата на неговото сключване.

1. **Чл. 6.2.** Договорът се прекратява:

* с изтичане срока на договора;
* по взаимно съгласие на страните, изразено в писмена форма;
* при оттегляне на поръчката от страна на ВЪЗЛОЖИТЕЛЯ с 1 месечно писмено предизвестие;
* едностранно от ВЪЗЛОЖИТЕЛЯ без предизвестие при неизпълнение от страна на ИЗПЪЛНИТЕЛЯ на задължението му по т.1.4 и т.2.2., както и при условията на т.3.2. от настоящия договор.

Настоящият договор се сключи в 3 /три/ еднообразни екземпляра, един за изпълнителя и два за възложителя

ЗА ВЪЗЛОЖИТЕЛ:………………… ЗА ИЗПЪЛНИТЕЛ:………….……………..

(………………………..)

КМЕТ НА ОБЩИНА ЧИПРОВЦИ

/Пламен Петков/

ГЛАВЕН СЧЕТОВОДИТЕЛ:…………………….. (………………………..)

Съгласувал юрист:………………….………(адв.………..)